Un barbat din Brasov a ajuns in coma la spital dupa ce a fost batut in propria lui casa de un vecin deranjat de fumul de tigara. Totul s-a intamplat in fata fetitei de numai patru ani a victimei.

Cel lovit a fost lasat plin de sange, mai mult mort decat viu. Scandalul s-a iscat ziua in amiaza mare. Victima a iesit in fata usii sale, pe holul blocului, sa fumeze, iar apoi a intrat in apartament impreuna cu un prieten venit in vizita.

Suparat ca pe casa scarii e fum, agresorul a dat buzna peste ei in casa si a inceput sa imparta pumni. Musafirul a plecat cand a vazut ca gluma se ingroasa, iar vecinii din bloc povestesc ca la un moment dat batausul s-a retras si el. A revenit insa cu forte proaspete si a continuat sa-l loveasca pe cel cazut pana cand victima a intrat in coma.

Joi seara ranitul se afla in spital, iar agresorul a fost arestat si este cercetat pentru vatamare corporala.

Martor la groaznica intamplare, musafirul victimei povesteste ca a incercat sa-si salveze prietenul, dar a fost lovit si el cu salbaticie.

Martor: "Ca orice coleg trebuie sa intervii, sa aplanam lucrurile si atunci am primit si eu una, dupa care cred ca el a plecat inapoi in camera eu imediat m-am retras."

Agresorul nu a tinut cont ca in casa era si fetita victimei, care asista ingrozita la intreaga scena.

Vecin: "Am vorbit cu ea, zice ca a venit omul ala si i-a dat lui tata si in cap."

Reporter: "Ati linistit-o?"

Vecin: "Da, da."

Un alt locatar al blocului a sunat la 112, dupa ce a auzit o bubuitura puternica si a urcat sa vada ce se intampla.

Vecin: "A scos dulapul ala de acolo cum era prins de perete si l-a batut cu dulapul in cap. Eu am vazut dulapul peste el. Era in fund langa pat, dar era, stiti cum, tasnea sangele din el."

Ciprian Sfreja, purtatorul de cuvant al ISU Brasov: "A suferit un traumatism cranio-cerebrala acut grav. L-am gasit inconstient, a fost intubat si transportat in stare grava la spital."

Medicii legisti considera ca pentru a se vindeca victima va avea nevoie de cel putin 35 de zile de ingrijiri. Daca tratamentul va dura mai mult, este posibil ca procurorul sa-l acuze pe agresor de tentativa de omor.

Carmina Reit, prim procuror la parchetul judecatoriei Brasov: "In fata instantei cu ocazia propunerii de arestare preventiva a recunoscut partial fapta."

Barbatul ranit isi crestea singur copilul, dupa ce sotia l-a parasit. Fetita a fost data temporar in grija unui asistent maternal, pentru ca nimeni n-a reusit sa dea de urma mamei sale.